شەممە, 4 أبر 2020 – 21:17 ڕۆژنیوز – ناوەندی هەواڵەکان
ئەمڕۆ، لە شاخەکانی شاری سەردەشی ڕۆژهاڵاتی کوردستان، ڕێکخستنەکانی پژاک، بۆ یادی لەدایکبوونی عەبدوڵا ئۆجالان، ڕێبەری گەلی کورد و یادی دامەزراندنی پژاک و یەپەژە، مەراسیمێکیان ئەنجامدا، تێیدا نەمامیان چاند و ڕاگەیەندراوێکیشیان خوێندەوە.
لە ڕاگەیەندراوەکەی ڕێکخستنەکانی پژاک-دا هاتووە: سەری نەوازش بۆ هەموو شەهیدانی ڕێگای ئازادیی و ڕێبوارانی ڕێگای حەقیقەت دادەنوێنین، ئەمڕۆ چواری ئاپڕیل بەرامبەر بە پازدەی خاکەلێوە ڕۆژی نوێ بوونەوە و سازبوونی کوردی نوێیە کە ئەو کەسایەتیە نوێیە بە شێوازی کوردی ئازاد هاتە ئاراوە و ژنان لە ژێر هەژمونی پیاوسالاریدا دەربازبوون کە ڕێبەر ئاپۆ ئەم کەسایەتیانەی ساز کرد.
بۆیە گەنجانی ڕۆژهەڵات کە لە لێگەڕینی حەقیقەتدا بوون لەسەر هزر و ڕامانی ڕێبەر ئاپو لە نێوان ئەو ساڵانەی کە هێزی بەرخۆدان لە بەرامبەر فەساد و بێ ئەخلاقی ڕژیمی سێدارەی ئیسلامی ئێران بەرامبەر گەلی کورد نەبوو پارتی ژیانی ئازادی کوردستان پژاکیان بۆ کوردستانێکی ئازاد دامەزراند، هەر لەم ڕۆژە پیرۆزەش دا یەکینەکانی پاراستنی ژنان YPJ لە ڕۆژئاوا دامەزرا، جێگای ئاماژەیە کە ئەمڕۆ هەبوونی هێزی ژنی ئازاد لە کوردستان لە سەر هزری ڕێبەر ئاپۆ ساز بوو کە ئەمڕۆ توانیویێتی لە ڕۆژئاوا لەبەرامبەر تیرۆریستان و تاریک پەرستانی داعش و تورکیای فاشیست بەرخودان بکات و کۆمەڵگایێکی ئازاد لە سەر پارادایمێکی ئێکۆلۆژیک-دێموکراتیک و دور لە زایەندگەرایی ساز بکات.
ئێمەش وەک گەنجانی ئاپۆیی و ڕێكخستنی پژاك لە سەردەشت لە سەر خوێنی شەهیدانی ڕێگای ئازادیی و ئینسانیەت بەڵێن دەدەینەوە ڕێگایان بەرنەدەین و پەرە بە خەباتی ڕزگاری خوازیی کوردستان بدەین.
د.ع